2015.gadā uzstādīts piemiņas akmenis par godu latviešu strēlnieku pirmajai uzvarai, Plakanciemā. No tradicionāliem pasākumiem partnerības teritorijā jāatzīmē Ķekavas novada dienas, sporta svētkus, rokfestivāls “Klang” Klaņģu kalnā, Garšaugu festivāls, uzņēmēju kopīgi organizēts minirallijs “Iepazīsti savējos”, seno cīņu rekonstrukcijas Daugmales pilskalnā, 1.pasaules kara cīņu rekonstrukcijas Nāves salā un citi. Ķekavā darbojas novadpētniecības muzejs, kurā ir pastāvīgā ekspozīcija novadniekam karikatūristam Edgaram Ozoliņam. Demogrāfiskie rādītāji Iedzīvotāju blīvums ir skaitlisks lielums, kas parāda kādai noteiktai teritorijai piederīgo iedzīvotāju skaita attiecību pret šīs teritorijas platību. Iedzīvotāju blīvums VRG “Partnerības „Daugavkrasts”” km2 teritorijā ir aptuveni 80 cilvēki uz 1 (avots: csb.gov.lv). Iedzīvotāju blīvums partnerības teritorijā pieaug līdz ar iedzīvotāju skaita pieaugumu, tomēr tas joprojām ir diezgan zems. Tajā pašā laikā tas ir lielāks nekā vidējais iedzīvotāju blīvums Pierīgā (38,45). Ķekavas novads ir viena no nedaudzajām teritorijām Latvijā, kur iezīmējas pozitīvas sociālekonomiskās tendences. Iedzīvotāju skaits VRG “Partnerības „Daugavkrasts”” darbības teritorijā 2014.gadā bija 22 446 (avots: www.pmlp.gov.lv sadaļa “Statistika”). Iedzīvotāju skaita pieaugumu VRG “Partnerības „Daugavkrasts”” darbības teritorijā nosaka ne tikai lauku iedzīvotāju migrācija no attālākiem Latvijas reģioniem, bet arī dabiskais pieaugums jeb dzimstības pieaugums. Jaundzimušo skaits VRG “Partnerības „Daugavkrasts”” darbības teritorijā: 2010.gadā – 304; 2012.gadā – 271; 2014.gadā – 365 (avots – www.csb.gov.lv). Jaundzimušo skaits VRG “Partnerības „Daugavkrasts”” darbības teritorijā palielinās saistībā ar to, ka ir nodrošināta labvēlīga dzīves vide, kuru izvēlas jaunās ģimenes. Lielākais skolēnu un pirmsskolas vecuma bērnu skaits plānots 2019.-2020.gadā un turpmāka bērnu skaita samazināšanās nav plānota, un uz šo brīdi jānodrošina mazo bērnu pieskatīšanas un audzināšanas daudzveidīgi pakalpojumi, skolas, interešu izglītības un saturīgas jauniešu brīvā laika pavadīšanas iespējas. Saimnieciskās un sabiedriskās aktivitātes rādītāji Uzņēmumu skaits VRG “Partnerības „Daugavkrasts”” darbības teritorijā uz 1000 iedzīvotājiem pastāvīgi palielinās, ko nosaka iedzīvotāju skaita pieaugums un jaunu cilvēku augstais īpatsvars partnerības teritorijā, kas ir uzņēmīgi, ar labu izglītību un vēlas savu dzīvi pavadīt Latvijā. Uzņēmumu skaits VRG “Partnerības „Daugavkrasts”” darbības teritorijā uz 1000 iedzīvotājiem: 2010.gadā – 69,58; 2012.gadā – 91,33; 2014.gadā – 105,94 (avots - www.lursoft.lv). Analoģiska dinamika ir darba vietu (darba ņēmēju) skaitam VRG “Partnerības „Daugavkrasts”” darbības teritorijā. Darba ņēmēju skaits VRG “Partnerības „Daugavkrasts”” darbības teritorijā: 2010.gadā - 215; 2012.gadā - 380; 2014.gadā - 500 (avots – Valsts ieņēmumu dienests, informācija saņemta pēc atsevišķa pieprasījuma). Bezdarba līmenis VRG “Partnerības „Daugavkrasts”” darbības teritorijā ir ļoti neliels un turpina samazināties. Bezdarba līmenis VRG “Partnerības „Daugavkrasts”” darbības teritorijā: 2010.gadā – 6,3%; 2012.gadā – 4,04%; 2014.gadā – 3,46% (avots - www.nva.gov.lv). Līdzīgas tendences samazināties vērojamas arī attiecībā uz jauniešu bezdarba līmeni. Jauniešu bezdarbnieku skaits (vecums 15-24) VRG “Partnerības „Daugavkrasts”” darbības teritorijā: uz 31.12.2010. - 94, uz